PMIndiaData/PMIndiaSum huggingface dataset:
ఫరక్కాలోని ఫరక్కా బ్యారేజ్ ప్రాజెక్టుకు చెందిన 58.81 ఎకరాల భూమిని సరిహద్దు భద్రతా దళం (బి ఎస్ ఎఫ్) 04వ బెటాలియన్ కేంద్ర కార్యాలయం స్థాపన కోసం బి ఎస్ ఎఫ్ కు బదిలీ చేయడం

జల వనరులు, నదుల అభివృద్ధి మరియు గంగా నది శుద్ధి మంత్రిత్వ శాఖ ఆధీనంలోని ఫరక్కా బ్యారేజ్ ప్రాజెక్టు కు (ఎఫ్ బి పి కి) చెందిన 58.81 ఎకరాల మిగులు భూమిని హోం శాఖ ఆధీనంలోని సరిహద్దు భద్రతా దళానికి బదలాయించే ప్రతిపాదనకు కేంద్ర మంత్రిమండలి ఆమోదం తెలిపింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్య‌క్ష‌త వ‌హించారు. ఈ భూమిని పశ్చిమ బెంగాల్ లోని మాల్దా జిల్లా కాలియాచాక్ పోలీస్ స్టేషన్ పరిధి మౌజా జగన్నాథ్ పూర్ జెఎల్ నం. 35 లోని ఖేజూరియా ఘాట్ వద్ద బి ఎస్ ఎఫ్ 04వ బెటాలియన్ కేంద్ర కార్యాలయం ఏర్పాటు చేయడం కోసం ఉద్ధేశించారు. మాల్దా జిల్లాలో బంగ్లాదేశ్ తో భారతదేశానికి ఉన్నకీలకమైన సరిహద్దులకు బీఎస్ఎఫ్ అంద‌జేస్తున్నరక్షణ వల్ల ఫ‌ర‌క్కా బ్యారేజ్ ప్రాజెక్టు కు కూడా కాపలా ప్ర‌యోజ‌నం స‌మ‌కూర‌నున్న‌ది. ఫ‌ర‌క్కా బ్యారేజ్ ప్రాజెక్టు కు జాతీయ ప్రాధాన్యమే కాక, అంత‌ర్జాతీయ ప్రాధాన్యం కూడా ఉన్నది. అంతేకాకుండా, బీఎస్ఎఫ్ అంద‌జేస్తున్నరక్షణ వల్ల ఎఫ్‌బిపి భూమిలో ఎటువంటి ఆక్ర‌మ‌ణ‌ల ముప్పు గాని, ఎఫ్‌బిపికి ఎటువంటి భ‌ద్ర‌త సంబంధ‌మైన ఆందోళ‌న‌లు గాని తలెత్తకుండా ఉంటుంది.
భార‌త‌దేశానికి మ‌రియు ప్ర‌పంచ ఆరోగ్య సంస్థ కు మ‌ధ్య అవ‌గాహ‌న పూర్వ‌క ఒప్పందం కుదిరిన సంగతిని మంత్రివ‌ర్గం దృష్టి కి తీసుకురావ‌డ‌మైంది

భార‌త‌దేశానికి మ‌రియు ప్ర‌పంచ ఆరోగ్య సంస్థ (డబ్ల్యుహెచ్ ఒ)కు మధ్య సంతకాలైనటువంటి మెమొరాండ‌మ్ ఆఫ్ అగ్రిమెంట్ (ఎమ్ఒఎ) ను గురించి ప్ర‌ధాన మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టికి తీసుకు రావ‌డ‌మైంది. భారతదేశం లో కంట్రీ ఆఫీస్ మాధ్యమం ద్వారా కార్యకలాపాలు జరుపుతున్నటువంటి ప్ర‌పంచ ఆరోగ్య సంస్థ యొక్క ఆగ్నేయ-ఆసియా ప్రాంతీయ కార్యాలయం ఈ ఎమ్ఒఎ లో డబ్ల్యు హెచ్ ఒ కు ప్రాతినిధ్యం వహించింది. 2018 మార్చి నెల 13వ తేదీన న్యూ ఢిల్లీ లో ఈ అవగాహన పత్రంపైన సంత‌కాలు అయ్యాయి. ఈ ద్వైపాక్షిక ఎమ్ఒఎ భార‌త‌దేశానికి మ‌రియు ప్ర‌పంచ ఆరోగ్య సంస్థ కు మ‌ధ్య స‌హ‌కారాన్ని ప్రోత్స‌హిస్తుంది. దీని వల్ల భార‌త‌దేశం లోని ప్ర‌జ‌ల యొక్క సార్వజనిక స్వాస్థ్య స్థితిగ‌తుల‌ను మెరుగుప‌ర‌చ‌డంలో తోడ్పాటు లభించగలదు.
ప్రధాన మంత్రి శ్రీ నరేంద్ర మోదీ తో యు కె అంతర్జాతీయ అభివృద్ధి శాఖ మంత్రి ప్రీతి పటేల్ భేటీ

యునైటెడ్ కింగ్ డమ్ అంతర్జాతీయ అభివృద్ధి శాఖ మంత్రి ప్రీతి పటేల్ ఈ రోజు ప్రధాన మంత్రి శ్రీ నరేంద్ర మోదీ తో సమావేశమయ్యారు. ఆమె అంతర్జాతీయ అభివృద్ధి శాఖ మంత్రి పదవిలో నియమితురాలయినందుకు ప్రధాన మంత్రి ఆమెను అభినందించారు. ప్రీతి పటేల్ ఇదివరకు తాను నిర్వహించిన పదవుల కారణంగా భారతదేశాన్ని పలుమార్లు సందర్శించారని, భారతదేశంతో సుదీర్ఘ కాలం పాటు అనుబంధాన్ని ఆమె కలిగివున్నారన్న సంగతిని ప్రధాన మంత్రి ఈ సందర్భంగా గుర్తు చేశారు. కిందటి సంవత్సరం నవంబరులో తాను యు కె ను సందర్శించానని, ఆ పర్యటన విజయవంతంగా ముగిసిందని కూడా ప్రధాన మంత్రి గుర్తుకు తెచ్చుకొన్నారు. తన పర్యటన అనంతరం చేపట్టిన చర్యలను ప్రధాన మంత్రి మెచ్చుకొన్నారు. తమ మంత్రిత్వ శాఖ కార్యకలాపాలు, భారతదేశంలో తమ మంత్రిత్వ శాఖ భావి ప్రణాళికలను గురించి పటేల్ ప్రధాన మంత్రి కి వివరించారు. నైపుణ్యాల వికాసం, మౌలిక సదుపాయాలకు ఆర్థిక సహాయం, నవ కల్పన, శక్తి, వ్యాపారాన్ని సులభంగా నిర్వహించుకోవడం తదితర రంగాలలో ద్వైపాక్షిక సహకారం గురించి కూడా పటేల్ చర్చించారు.
మిజోరమ్ మరియు అరుణాచల్ ప్రదేశ్ ల స్థాపన దినం నాడు ఆ రాష్ట్రాల ప్రజల కు శుభాకాంక్షలు తెలిపిన ప్రధాన మంత్రి

మిజోరమ్ మరియు అరుణాచల్ ప్రదేశ్ ల స్థాపన దినం అయినటువంటి ఈ రోజు న ఆ యా రాష్ట్రాల ప్రజల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. “మిజోరమ్ స్థాపన దినం సందర్భం లో ఆ రాష్ట్ర ప్రజల కు ఇవే అభినందనలు. ఈ రాష్ట్రం యొక్క సంపన్నమైన సంస్కృతి ని చూసుకొని మనం గర్విస్తున్నాము. మిజోరమ్ రాష్ట్రాని కి చెందినవారు అనేక రంగాల లో రాణించారు. వారు భారతదేశం యొక్క వృద్ధి కి తోడ్పాటు ను అందించారు. మిజోరమ్ రానున్న సంవత్సరాల లో అభివృద్ధి పథం లో ముందంజ వేయాలని ఆ ఈశ్వరుడి ని నేను ప్రార్థిస్తున్నాను. అరుణాచల్ ప్రదేశ్ స్థాపన దినం నాడు ఆ రాష్ట్ర ప్రజల కు ఇవే శుభాకాంక్షలు. ఈ రాష్ట్రం దేశభక్తి కి మారు పేరు గా ఉంటూ, దేశ ప్రగతి కి అచంచలమైనటువంటి తోడ్పాటు ను అందిస్తున్నది. వృద్ధి పథం లో అరుణాచల్ ప్రదేశ్ మునుముందుకు సాగాలంటూ ఆ ఈశ్వరుడి ని నేను ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
గ్రామీణ విద్యుదీక‌ర‌ణ‌ రంగంలో విజ‌యాల‌కు ప్ర‌ధాన మంత్రి ప్ర‌శంస‌లు

కేవ‌లం 6 నెలల్లో 5,000 కు పైగా గ్రామాల‌కు విద్యుత్తు స‌దుపాయం గ్రామీణ విద్యుదీక‌ర‌ణ రంగంలో న‌మోదైన విజ‌యాల‌ను ప్ర‌ధాన మంత్రి శ్రీ న‌రేంద్ర మోదీ ప్ర‌శంసించారు. 6 నెల‌ల వ్య‌వ‌ధిలోనే 5,000 కు పైగా ప‌ల్లెల‌కు విద్యుత్తు స‌ర‌ఫ‌రా సౌక‌ర్యాన్ని స‌మ‌కూర్చ‌డం ద్వారా టీమ్ ఇండియా ఎంతో బాగా ప‌నిచేసింది అంటూ ఆయ‌న ట్విట‌ర్ లో అభినంద‌నల జ‌ల్లు కురిపించారు. “గ‌త ఏడాది ఎర్ర కోట బురుజుల మీద నుంచి నేను మిగ‌తా ప‌ల్లెలు అన్నింటికీ (18,452 గ్రామాల‌కు) 1,000 రోజుల‌లో విద్యుత్తును అందుబాటులోకి తీసుకు రావాల‌ని కోరాను. టీమ్ ఇండియా ఎంతో చ‌క్క‌గా ప‌నిచేసింద‌ని చెప్ప‌డానికి నేనెంతో సంతోషిస్తున్నాను. కేవ‌లం 6 నెల‌ల లోప‌లే (దాదాపు 200 రోజుల‌లో) మ‌నం 5,000 మైలురాయిని అధిగ‌మించాం. ఇప్ప‌టికే 5,279 గ్రామాల‌కు విద్యుత్తును అంద‌జేశారు. బీహార్, యూపీ, ఒడిశా, అస్సాం, జార్ఖండ్ లలో విద్యుత్తు మంత్రిత్వ శాఖ ఉత్త‌మ‌మైన ప‌నితీరును క‌న‌బ‌ర‌చింది. గ్రామీణ విద్యుదీక‌ర‌ణ అంశంపై విద్యుత్తు మంత్రిత్వ శాఖ వాస్త‌వ స‌మ‌య‌పు తాజా వివ‌రాల‌ను వెల్ల‌డిస్తుంది. వారు న‌మోదు చేస్తున్న పురోగ‌తి ప‌రిశీల‌నార్హ‌మైందే. http://www.garv.gov.in కు లాగాన్ అయ్యి డాష్ బోర్డు ను చూడండి” అని ప్ర‌ధాన మంత్రి పేర్కొన్నారు.
యూనివర్సల్ పోస్టల్ యూనియన్ రాజ్యాంగానికి ప్రతిపాదించిన 11వ అదనపు సవరణలకు ఆమోదం తెలిపిన  కేంద్ర మంత్రివర్గం

యూనివర్సల్ పోస్టల్ యూనియన్ రాజ్యాంగానికి ప్రతిపాదించిన 11వ అదనపు సవరణలకు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. 2021 ఆగస్టు 9-27 వరకు అబిడ్జాన్ (కోట్ డి ఐవోయిర్)లో జరిగిన యూనివర్సల్ పోస్టల్ యూనియన్ 27వ మహాసభ ఆమోదించి సంతకాలు చేసిన విధంగా సవరణలు జరిగాయి. కేంద్ర మంత్రివర్గం ఆమోదించిన తీర్మానం మేరకు రాష్ట్రపతి సంతకం చేసిన “ఇన్‌స్ట్రుమెంట్ ఆఫ్ ర్యాటిఫికేషన్”ను కేంద్ర తపాలా శాఖ కలిగి ఉంటుంది. దీనిని యూనివర్సల్ పోస్టల్ యూనియన్ కు చెందిన ఇంటర్నేషనల్ బ్యూరో లో పోస్టల్ శాఖ డిపాజిట్ చేస్తుంది. రాజ్యాంగానికి ప్రతిపాదించిన సవరణలను సభ్య దేశాలు సాధ్యమైనంత త్వరగా ఆమోదించాలని యూనివర్సల్ పోస్టల్ యూనియన్ రాజ్యాంగంలోని 25 మరియు 30 అధికారణాలో పొందుపరిచిన నిబంధనలను భారతదేశం గౌరవించినట్లు అవుతుంది. కేంద్ర మంత్రివర్గం తీసుకున్న నిర్ణయం వల్ల యూనివర్సల్ పోస్టల్ యూనియన్ 27వ మహాసభలు ఆమోదించిన రాజ్యాంగ సవరణలు యూనియన్ చట్టాలకు మరింత చట్టపరమైన స్పష్టత మరియు స్థిరత్వాన్ని నిర్ధారిస్తాయి. సాంకేతిక పదాలకు సంబంధించి స్పష్టత కల్పించడంతో పాటు ఎంతోకాలం నుంచి భాషాపరమైన వైరుధ్యాలను తొలగించి 1969లో జరిగిన లా ఆఫ్ ట్రీటీస్ లో కుదిరిన ఒప్పందం ప్రకారం 'అంగీకారం లేదా ఆమోదం' కోసం నిబంధనలు అమలులోకి వస్తాయి.
రాష్ట్ర‌ప‌తి  భ‌వ‌న్ సంద‌ర్శ‌కుల స‌మావేశ మందిరంలో ఇంప్రింట్ ఇండియా క‌ర‌ప‌త్రం ఆవిష్క‌ర‌ణ సంద‌ర్భంగా ప్ర‌ధాని సందేశం

ప్ర‌ధాని న‌రేంద్ర‌మోదీ రాష్ర్ట‌ప‌తి భ‌వ‌న్‌లోని సంద‌ర్శ‌కుల స‌మావేశ‌మందిరంలో గురువారంనాడు ఇంప్రింట్ ఇండియా క‌ర‌ప‌త్రాన్ని ఆవిష్క‌రించారు. భార‌తదేశానికి అనువైన ప‌ది సాంకేతిక విభాగాల్లో ఎదుర‌య్యే సాంకేతిక‌, ఇంజ‌నీరింగ్ స‌వాళ్ళ ప‌రిష్కారంపై ప‌రిశోధ‌న‌కు ఇండియ‌న్ ఇన్‌స్టిట్యూట్ ఆఫ్ టెక్నాల‌జీ, ఇండియ‌న్ ఇన్‌స్టిట్యూట్ ఆఫ్ సైన్స్ ఉమ్మ‌డిగా రూపొందించిన ప్ర‌ణాళికే ఇంప్రింట్ ఇండియా. జాతి అభివృద్ధి, పురోగ‌తికి న‌వ్య ఆవిష్క‌ర‌ణ‌లు, సాంకేతిక ప‌రిజ్ఞానం మ‌ద్ద‌తు ఇవ్వాల్సిన అవ‌స‌రం ఎంతైనా ఉన్న‌ద‌ని ఈ సంద‌ర్భంగా ప్ర‌ధాని అన్నారు. అధ్య‌య‌నంలో న‌వ్య ధోర‌ణుల‌కు ఉన్న‌త విద్యా సంస్థ‌లు ప‌ట్టం క‌ట్టాల‌ని ఆయ‌న సూచించారు. భూతాపం, చెత్త‌ను సంప‌ద‌గా మార్చ‌డం వంటి విభాగాల్లో ఎదుర‌య్యే స‌వాళ్ళ‌కు ప‌రిష్కారాలు క‌నుగొన‌డం భార‌త‌వృద్ధికి కీల‌క‌మ‌ని ఆయ‌న చెప్పారు. దేశంలోని ఉన్న‌త విద్యా సంస్థ‌లు ర‌క్ష‌ణ ఉత్ప‌త్తుల త‌యారీ వంటి విభాగాల‌పై దృష్టి పెట్టాల‌ని ఆయ‌న సూచించారు. సైన్స్ విశ్వ‌వ్యాప్తం కావ‌చ్చు గాని…టెక్నాల‌జీ స్థానిక‌మే కావాల‌ని ఆయ‌న సూచించారు. భిన్న విభాగాల్లో విద్యారంగం, పారిశ్రామిక రంగం మ‌ధ్య స‌హ‌కారం పెర‌గాల‌ని ఆయ‌న సూచించారు. రాష్ట్ర‌ప‌తి ప్ర‌ణ‌బ్ ముఖ‌ర్జీని మేథోసంప‌న్నుడుగా ప్ర‌ధాని అభివ‌ర్ణిస్తూ ఉన్న‌త విద్యా వ్యాప్తికి ఆయ‌న చేస్తున్న కృషిని కొనియాడారు.
దాద్రా మరియు నగర్ హవేలీలో ప్రభుత్వ పథకాలను ప్రారంభించిన ప్రధాన మంత్రి

ప్రధాన మంత్రి శ్రీ‌ నరేంద్ర మోదీ ఈ రోజు దాద్రా మరియు నగర్ హవేలీ లోని సిల్ వాసాలో అనేక ప్రభుత్వ పథకాలను ప్రారంభించారు. వీటిలో ప్రభుత్వ భవనాలు, సోలార్ పివి సిస్టమ్ లు, జన ఔషధి కేంద్రాలు, ఇంకా పాస్ పోర్ట్ సేవా కేంద్రం ఉన్నాయి. ఆయన దివ్యాంగులకు ఉపయోగపడే పరికరాలను, సహాయక ఉపకరణాలను కూడా వారికి పంపిణీ చేశారు. వివిధ ప్రభుత్వ పథకాల లబ్దిదారులకు వాటికి సంబంధించిన పత్రాలను సైతం అందజేశారు. ఈ సందర్భంగా ఆయన మాట్లాడుతూ, ప్రధాన మంత్రిగా తాను మొట్టమొదటిసారి దాద్రా మరియు నగర్ హవేలీ కి వచ్చానన్నారు. అయితే, గతంలో అనేక సార్లు తాను ఇక్కడికి వచ్చినట్లు ఆయన చెప్పారు. పదవీబాధ్యతలను స్వీకరించిన తరువాత దాద్రా మరియు నగర్ హవేలీలో అభివృద్ధి పథకాల ప్రభావం ఏ విధంగా ఉన్నదీ వివరాలను తెలుసుకోవాలని కోరుకొన్నానని ఆయన అన్నారు; అప్పటి నుండి కేంద్ర ప్రభుత్వం శ్రద్ధ తీసుకోవలసిన రంగాలపైన కసరత్తు చేసిందని ప్రధాన మంత్రి వెల్లడించారు. అభివృద్ధి అంశాలను గురించి ఆయన మాట్లాడుతూ, గృహ‌ వసతిప్రతి భారతీయుడి అందుబాటులోకి రావాలని స్పష్టం చేశారు. వంట గ్యాస్ వినియోగానికి సంబంధించిన ఉజ్జ్వల పథకంలో భాగమైన లబ్దిదారుల సంఖ్య ఒక సంవత్సరం కన్నా తక్కువ కాలంలోనే 2 కోట్లకు మించిపోయిందని ఆయన చెప్పారు. పేదలను, మధ్యతరగతి వర్గాల వారిని కేంద్ర ప్రభుత్వం ఎన్నటికీ దోపిడీకి గురి కానివ్వబోదని ప్రధాన మంత్రి స్పష్టం చేశారు. నగదు రహిత లావాదేవీల కోసం ఉద్దేశించిన ‘భీమ్ యాప్’ను డౌన్ లోడ్ చేసుకోవాలని సభకు వచ్చిన ప్రజలకు ఆయన విజ్ఞప్తి చేశారు.
బుద్ధుని విగ్ర‌హాన్ని క‌ల‌సి ఆవిష్క‌రించిన‌ ప్ర‌ధాన మంత్రి శ్రీ న‌రేంద్ర మోదీ, మంగోలియా అధ్యక్షుడు మాన్య శ్రీ‌ ఖాల్త్‌ మాగిన్ బటుల్‌గా  లు

ఉలాన్‌ బ‌టోర్ లోని చ‌రిత్రాత్మ‌క‌మైన గంద‌న్ తేగ్ చెన్‌ లింగ్ మఠం లో నెల‌కొల్పిన భ‌గ‌వాన్ బుద్ధుడు మ‌రియు ఆయ‌న శిష్యులు ఇద్ద‌రి విగ్ర‌హాన్ని ప్ర‌ధాన మంత్రి శ్రీ న‌రేంద్ర మోదీ, ఇంకా మంగోలియా అధ్యక్షుడు మాన్య శ్రీ ఖాల్త్‌ మాగిన్ బటుల్‌ గా లు సంయుక్తం గా ఆవిష్క‌రించారు. ప్ర‌ధాన మంత్రి 2015వ సంవ‌త్స‌రం లో మంగోలియా లో ప‌ర్య‌టించిన సంద‌ర్భం గా గంద‌న్ తేగ్ చెన్ లింగ్ మ‌ఠం లో ప్రార్థ‌న లలో పాలుపంచుకొన్నారు. మ‌న రెండు దేశాల మధ్య, మన రెండు దేశాల ప్ర‌జ‌ల మ‌ధ్య నెల‌కొన్న ఉమ్మ‌డి నాగ‌ర‌క‌త, ఇంకా ఉమ్మడి బౌద్ధ వార‌స‌త్వం తాలూకు లంకెల ను చాటి చెప్పే విధం గా భ‌గ‌వాన్ బుద్ధుని విగ్ర‌హాన్నొక దాని ని మ‌ఠాని కి బ‌హుమ‌తి గా ఇస్తున్న‌ట్లు ప్ర‌ధాన మంత్రి ప్ర‌క‌టించారు. ఆ విగ్ర‌హం భ‌గ‌వాన్ బుద్ధుడు త‌న ఇద్ద‌రు శిష్యుల తో కలసి ఆసీనుడై ఉన్న భంగిమ లో ఉన్నది. శాంతి, స‌హ‌ జీవ‌నం మ‌రియు దయ ల సందేశాన్ని ప్ర‌బోధిస్తున్న‌ట్లుగా ఉందది. ఆ విగ్ర‌హాన్ని 2019వ సంవ‌త్స‌రం సెప్టెంబ‌ర్ 6వ‌, 7వ తేదీల లో ఉలాన్‌ బ‌టోర్ లో నిర్వ‌హించిన సంవాద్ సంభాషణ ల మూడో సంచిక సంద‌ర్భం గా గంద‌న్ మఠం లో స్థాపించారు. బౌద్ధాని కి సంబంధించిన స‌మ‌కాలీన అంశాల పై చ‌ర్చోప చ‌ర్చ‌లు చేయ‌డం కోసం వివిధ దేశాల కు చెందిన బౌద్ధ ధార్మిక నాయ‌కుల ను, నిపుణుల ను మరియు పండితుల ను అంద‌రినీ సంవాద్ సంభాష‌ణ ల యొక్క మూడో సంచిక ఒక చోటు కు చేర్చింది. గంద‌న్ తేగ్ చెన్‌ లింగ్ మ‌ఠం మంగోలియా లోని బౌద్ధుల కు చెందిన ఒక ప్రముఖ కేంద్రం గా ఉంది. అంతేకాదు, ఇది అమూల్యమైనటువంటి బౌద్ధ వార‌స‌త్వానికి ఒక కోశాగారం గా కూడా ఉంది. ఏశియ‌న్ బుద్ధిస్ట్ కాన్ఫ‌రెన్స్ ఫ‌ర్ పీస్ (ఎబిసిపి) యొక్క 11వ‌ సాధార‌ణ స‌భ 2019వ సంవ‌త్స‌రం జూన్ 21వ తేదీ మొద‌లుకొని 23వ తేదీ వ‌ర‌కు జ‌రిగింది ఇక్కడే. భార‌త‌దేశం, ద‌క్షిణ కొరియా, ర‌ష్యా, శ్రీ లంక‌, బాంగ్లాదేశ్‌, భూటాన్‌, నేపాల్‌, ఉత్త‌ర కొరియా, ఎల్‌పిడిఆర్‌, థాయీలాండ్‌, జ‌పాన్ త‌దిత‌ర దేశాల అతిథుల తో సహా 14 దేశాల నుండి 150 మంది కి పైగా అతిథులు ఈ కార్య‌క్ర‌మాని కి విచ్చేశారు. ప్ర‌ధాన మంత్రి మ‌రియు మంగోలియా అధ్యక్షుడు మాన్య శ్రీ‌ ఖాల్త్‌ మాగిన్ బటుల్‌గా లు ఈ రోజు న ఆవిష్క‌రించిన విగ్ర‌హం భ‌గ‌వాన్ బుద్ధుని యొక్క విశ్వవ్యాప్త సందేశం ప‌ట్ల మ‌న రెండు దేశాలు వ్య‌క్తం చేసే ఉమ్మ‌డి గౌర‌వాని కి ఒక సంకేతం గా ఉంది.
జపాన్ పూర్వ ప్రధాని శ్రీ శింజో ఆబే కు ప్రభుత్వ లాంఛనాల తో జరిగిన అంత్యక్రియలలో పాలుపంచుకొన్న ప్రధాన మంత్రి

జపాన్ పూర్వ ప్రధాని శ్రీ శింజో ఆబే కు ప్రభుత్వ లాంఛనాల తో టోక్యో లోని నిప్పోన్ బుడోకన్ లో జరిగిన అంత్యక్రియల కార్యక్రమాని కి ప్రధాన మంత్రి శ్రీ నరేంద్ర మోదీ హాజరు అయ్యారు. ఇరవై కి పైగా దేశాధినేతలు / ప్రభుత్వాధినేతలు సహా వంద కు పైగా దేశాల నుండి విచ్చేసిన ప్రతినిధులు ఈ కార్యక్రమం లో పాలుపంచుకొన్నారు. ప్రధాన మంత్రి ఒక ప్రియమైన మిత్రునిగా మరియు భారతదేశం-జపాన్ భాగస్వామ్యాని కి ఒక గొప్ప విజేత గా భావించిన పూర్వ ప్రధాని శ్రీ ఆబే యొక్క స్మృతి ని ఆదరించడం జరిగింది. ప్రభుత్వ లాంఛనాల తో అంత్యక్రియలు జరిగిన అనంతరం, దివంగత ప్రధాని శ్రీ ఆబే యొక్క జీవన భాగస్వామి శ్రీమతి ఆకె ఆబే తో అకాసాకా పాలెస్ లో ప్రధాన మంత్రి భేటీ అయ్యారు. శ్రీమతి ఆబే కు తన హృదయ పూర్వక సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు. పూర్వ ప్రధాని శ్రీ ఆబే తో తనకు ఉన్న ఆత్మీయ బంధాన్ని గురించి, భారతదేశం-జపాన్ సంబంధాల ను కొత్త శిఖరాల కు చేర్చడం లో శ్రీ ఆబే అందించినటువంటి గణనీయమైన తోడ్పాటు ను శ్రీ నరేంద్ర మోదీ గుర్తు కు తెచ్చుకొన్నారు. ఆ తరువాత ప్రధాని శ్రీ కిశిదా కు తన సంతాపాన్ని మరో మారు వ్యక్తం చేయడం కోసం ఆయన తో కూడా ప్రధాన మంత్రి కాసేపు సమావేశమయ్యారు
శ్రీ ప్రియ రంజ‌న్ దాస్‌మున్శీ మృతి ప‌ట్ల సంతాపం తెలిపిన ప్ర‌ధాన మంత్రి

కేంద్ర మాజీ మంత్రి శ్రీ ప్రియ రంజ‌న్ దాస్‌మున్శీ మృతి ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం వ్యక్తం చేశారు. ‘‘శ్రీ ప్రియ రంజ‌న్ దాస్‌మున్శీ రాజ‌కీయ ప‌రంగా, పాల‌న ప‌రంగా విశేషమైన అనుభ‌వం క‌లిగిన‌టువంటి ఒక లోక ప్రియ నాయ‌కుడు. భార‌త‌దేశం లో ఫుట్ బాల్ కు ప్ర‌జాద‌ర‌ణ ల‌భించడం కోసం ఆయ‌న ఎన్నదగినటువంటి కృషి చేశారు. ఆయ‌న క‌న్నుమూత నన్ను వేదనకు గురి చేసింది. దీపా దాస్‌మున్శీ గారికి మ‌రియు కుటుంబ స‌భ్యులకు, ఇంకా ఆయ‌న మ‌ద్ద‌తుదారుల‌కు క‌లిగిన దు:ఖంలో నేను సైతం పాలు పంచుకొంటున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
ఇరాన్ కు వెళ్లనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఇరాన్ లో రెండు రోజుల ఆధికారిక పర్యటనను ఈ రోజు మొదలుపెట్టనున్నారు. ప్రధాన మంత్రి తన ట్విటర్ ఖాతా లో వరుస ట్వీట్ లలో ఇలా పేర్కొన్నారు : “ఇరాన్ అధ్యక్షుడు రూహాని ఆహ్వానించిన మేరకు ఇవాళ, రేపు ఇరాన్ లో జరిపే పర్యటన కోసం నేను ఎదురుచూస్తున్నాను. భారతదేశం, ఇరాన్ లు నాగరికత పరమైన సంబంధాలను కలిగివున్నాయి. ఈ ప్రాంతంలో శాంతి, భద్రత, స్థిరత్వం, ఇంకా సౌభాగ్యాల విషయంలో ప్రయోజనాలను ఈ రెండు దేశాలు ఒకదానితో మరొకటి పంచుకొంటున్నాయి. అధ్యక్షుడు రూహాని తోను, ఇరాన్ గౌరవనీయ సుప్రీం లీడర్ తోను నేను జరిపే సమావేశాలు మన వ్యూహాత్మక భాగస్వామ్యాన్ని మరింత ముందుకు తీసుకు వెళ్లేటందుకు ఒక అవకాశాన్ని ప్రసాదించగలవు. వ్యాపారాన్ని, పెట్టుబడులను, అనుసంధానాన్ని, శక్తి రంగంలో భాగస్వామ్యాన్ని, సంస్కృతిని, ప్రజల మధ్య పరస్పర సంబంధాలను పెంచుకోవడమే మన ప్రాథమ్యంగా ఉండగలదు. నా పర్యటనలో చాబహార్ ఒప్పందం ఓ కొలిక్కి రావాలని ఆశిస్తున్నాను. టెహరాన్ లోని గురుద్వారా ను నేను సందర్శిస్తాను. భారత, ఇరాన్ సంబంధాల సింహావలోకనం మరియు ఆపేక్ష అనే అంశం పైన ఏర్పాటైన ఒక అంతర్జాతీయ సమావేశాన్ని ప్రారంభించనున్నాను.”
ఒడిశా లోని ఆసుపత్రిలో అగ్ని ప్రమాదం సంభవించి ప్రాణ నష్టం జరగడంపై తీవ్ర వ్యథను వ్యక్తం చేసిన ప్రధాన మంత్రి; రాష్ట్రానికి సాధ్యమైన అన్ని విధాలుగానూ సహాయాన్ని అందిస్తామని హామీ

ప్రధాన మంత్రి శ్రీ నరేంద్ర మోదీ ఒడిశా లోని ఒక ఆసుపత్రిలో అగ్ని ప్రమాదం సంభవించి ప్రాణ నష్టం జరగడం పట్ల తీవ్ర వ్యథను వ్యక్తం చేశారు. ప్రమాదంలో గాయపడిన వారికి మరియు బాధిత కుటుంబాలకు కేంద్రం నుండి వీలైన అన్ని రకాలుగానూ తోడ్పాటును అందిస్తామని ప్రధాన మంత్రి ఈ సందర్భంగా హామీని ఇచ్చారు. “ఒడిశాలో ఆసుపత్రిలో అగ్ని ప్రమాదం సంభవించి ప్రాణ నష్టం జరిగినందుకు నేను ఎంతో కలత చెందుతున్నాను. ఈ విషాదం మనస్సును స్తబ్దతకు లోను చేసింది. ఆప్తులను కోల్పోయిన కుటుంబాల శోకంలో నేను పాలు పంచుకుంటున్నాను. మంత్రి శ్రీ జె.పి.నడ్డా తో మాట్లాడాను; ప్రమాదంలో గాయపడిన వారిని అందరినీ ఎ ఐ ఐ ఎమ్ ఎస్ కు తరలించడంలో సహాయపడవలసిందని సూచించాను. క్షతగాత్రులు త్వరగా కోలుకోవాలని ఆశిస్తున్నాను. అలాగే, మంత్రి శ్రీ ధర్మేంద్ర ప్రధాన్ తోనూ మాట్లాడాను. ప్రమాదంలో గాయపడిన వారికి, బాధితులకు చేతనైనంత సహాయం అందేటట్లుగా చూడవలసిందంటూ ఆయనను కోరాను. ఆసుపత్రిలో అగ్ని ప్రమాద ఘటనను గురించి ఒడిశా ముఖ్యమంత్రి శ్రీ నవీన్ పట్నాయక్ తో కూడా నేను సంభాషించాను. కేంద్రం నుండి సాధ్యమైన అన్ని విధాలుగానూ సహాయాన్ని అందజేస్తామంటూ ఆయనకు మాట ఇచ్చాను” అని ప్రధాన మంత్రి తెలిపారు.
పార్లమెంటు 2022 తాలూకు బడ్జెటు సమావేశాలు ఆరంభం కావడానికకంటే ముందు ప్రసార మాధ్యమాల కు ప్రధాన మంత్రి ప్రకటనపాఠం

మిత్రులారా నమస్కారం, బడ్జెటు సమావేశాలు ఈ రోజు న ఆరంభం అవుతున్నాయి. మీ అందరి కి మరియు దేశ వ్యాప్తంగా ఉన్న గౌరవనీయ పార్లమెంట్ సభ్యుల కు నేను ఈ బడ్జెటు సమావేశాల కు స్వాగతం పలుకుతున్నాను. ఈ నాడు ప్రపంచం ఉన్నటువంటి స్థితి లో భారతదేశాని కి అనేక అవకాశాలు లభ్యం అవుతున్నాయి. ఈ బడ్జెటు సమావేశాలు ప్రపంచం లో కేవలం భారతదేశం యొక్క ఆర్థిక ప్రగతి, భారతదేశం లో సాగుతున్న టీకాకరణ ఉద్యమం, భారతదేశం తాను స్వయం గా కనుగొన్న టీకామందు యావత్తు ప్రపంచం లో విశ్వాసాన్ని రేకెత్తిస్తున్నది. ఈ బడ్జెటు సమావేశాల లో సైతం మన ఎమ్ పి ల చర్చోపచర్చలు, మన ఎమ్ పి ల చర్చనీయ అంశాలు, దాపరికం లేనటువంటి మనస్సు తో జరిపిన చర్చలు ప్రపంచవ్యాప్తం గా ప్రభావాన్ని ప్రసరించేటటువంటి ఒక ముఖ్యమైన అవకాశం కాగలవు. గౌరవనీయ పార్లమెంటు సభ్యులందరు, అన్ని రాజకీయ పక్షాలు అరమరికల కు తావు ఉండనటువంటి మనస్సు తో ఉత్తమమైన చర్చ ను జరిపి దేశాన్ని అభివృద్ధి పథం లోకి తీసుకు పోవడం లో , ఆ ప్రగతి కి వేగాన్ని జతపరచడం లో అవసరమైన తోడ్పాటు ను అందిస్తాయని నేను ఆశపడుతున్నాను. ఎన్నికలు తరచు గా జరుగుతున్న కారణం గా సమావేశాలు ప్రభావితం అవుతాయి అనే మాట నిజమే. కానీ, నేను గౌరవనీయ ఎమ్ పిలు అందరి ని అభ్యర్థించేదేమిటి అంటే, అది ఎన్నికలు వాటి మానాన అవి జరుగుతూ ఉంటాయి, ఆ ప్రక్రియ కొనసాగుతూ ఉంటుంది. కానీ, మనం సభ లో.. ఈ బడ్జెటు సమావేశాలు ఒక విధం గా పూర్తి సంవత్సర కాలాని కి గాను ప్రణాళికల ను సిద్ధం చేస్తాయి. మరి ఈ కారణం గా ఇవి ఎంతో ముఖ్యమైనవన్నమాట. మనం పూర్తి నిబద్ధత తో ఈ బడ్జెటు సమావేశాల ను ఎంత గా ఫలప్రదం చేస్తామో, రాబోయే సంవత్సరం సరికొత్త ఆర్థిక శిఖరాల కు చేర్చడానికి కూడా అంత గొప్ప అవకాశం కాగలుగుతుంది. దాపరికం లేని చర్చ జరుగు గాక, మానవీయ చర్చ చోటు చేసుకొను గాక, మానవీయ సంవేదనలతో నిండిన చర్చ జరుగుగాక. మంచి ఉద్దేశ్యం తో చర్చ సాగు గాక. ఈ అపేక్ష తో మీ అందరికీ చాలా చాలా ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
అసోం ఒప్పందంలోని 6వ నిబంధ‌న అమ‌లుసహా బోడోల ప‌లు దీర్ఘ‌కాలిక డిమాండ్లు నెరవేర్చే దిశ‌గా ఉన్న‌త‌స్థాయి క‌మిటీ ఏర్పాటుకు కేంద్ర మంత్రిమండ‌లి ఆమోదం

అసోం ఒప్పందంలోని 6వ నిబంధ‌న అమ‌లుసహా ప‌రిష్కార అవ‌గాహ‌న ఒప్పందం-2003లో పేర్కొన్న చ‌ర్య‌లు, బోడోలకు సంబంధించిన ఇత‌ర స‌మ‌స్య‌లు తీర్చే దిశ‌గా ఉన్న‌త‌స్థాయి క‌మిటీ ఏర్పాటు ప్ర‌తిపాద‌న‌కు ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండ‌లి ఆమోదం తెలిపింది. అసోంలో 1979 నుంచి 1985 వ‌ర‌కూ సాగిన ఉద్య‌మం త‌ర్వాత 1985 ఆగ‌స్టు 15వ తేదీన “అసోం ఒప్పందం” కుదిరింది. అసోం ప్ర‌జ‌ల సాంఘిక‌, సాంస్కృతిక, భాషాప‌ర‌మైన గుర్తింపు-వార‌స‌త్వాలకు ప్రోత్సాహం, ప‌రిర‌క్ష‌ణ‌ల దిశ‌గా స‌ముచిత రాజ్యాంగ‌బ‌ద్ధ‌, శాస‌న‌పూర్వ‌, పాల‌న‌ప‌ర‌మైన ర‌క్ష‌ణ‌లు క‌ల్పించాల‌ని ఈ ఒప్పందంలోని 6వ నిబంధ‌న నిర్దేశిస్తోంది. అయితే, ఒప్పందంపై సంత‌కాలు ముగిసి 35 ఏళ్లు గ‌డిచినా అందులోని 6వ నిబంధ‌న పూర్తిస్థాయిలో అమ‌లు కాలేద‌న్న భావ‌న ప్ర‌జ‌ల్లో ఉంది. ఈ నేప‌థ్యంలో స‌ద‌రు 6వ నిబంధ‌నలో పేర్కొన్న అంశాల అమ‌లు దిశ‌గా చేప‌ట్టాల్సిన రాజ్యాంగ‌బ‌ద్ధ‌, శాస‌న‌పూర్వ‌క‌, పాల‌న‌ప‌ర‌మైన ప‌రిర‌క్ష‌ణ చ‌ర్య‌లు సూచించేందుకు ఉన్న‌త‌స్థాయి క‌మిటీని ఏర్పాటు చేసే ప్ర‌తిపాద‌న‌ను కేంద్ర మంత్రిమండ‌లి ఆమోదించింది. ఈ మేర‌కు 1985 నుంచి ఒప్పందం అమ‌లుకు తీసుకున్న చ‌ర్య‌ల‌ను క‌మిటీ ప‌రిశీలిస్తుంది. ఇందులో భాగంగా ఒప్పంద భాగ‌స్వాములంద‌రితో చ‌ర్చ‌లు నిర్వ‌హించి, అసోం శాస‌న‌స‌భలో, స్థానిక స్వ‌ప‌రిపాల‌న సంస్థ‌ల్లో ప్ర‌జ‌ల‌కు అవ‌స‌ర‌మైన రిజ‌ర్వేష‌న్ల ప‌రిమితిని క‌మిటీ అంచ‌నా వేస్తుంది. అసోమీల‌తోపాటు వారి సొంత రాష్ట్ర భాష‌ల ర‌క్ష‌ణ‌కు, రాష్ట్ర ప్ర‌భుత్వోద్యోగాల్లో క‌ల్పించాల్సిన రిజ‌ర్వేష‌న్ల ప‌రిమితిని, దీంతోపాటు అసోం ప్ర‌జ‌ల సాంఘిక‌, సాంస్కృతిక, భాషాప‌ర‌మైన గుర్తింపు-వార‌స‌త్వాలకు ప్రోత్సాహం, ప‌రిర‌క్ష‌ణ‌లకు తీసుకోవాల్సిన చ‌ర్య‌ల‌ను కూడా అంచ‌నా వేస్తుంది. ఉన్న‌త‌స్థాయి క‌మిటీ కూర్పు, ప‌రిశీల‌నాంశాల‌తో కూడిన ప్ర‌క‌ట‌న‌ను కేంద్ర హోం మంత్రిత్వ శాఖ ప్ర‌త్యేకంగా విడుద‌ల చేయ‌నుంది. ఈ నేప‌థ్యంలో అసోం ఒప్పందంలోని అంశాల స్ఫూర్తికి అనుగుణంగా తూచా త‌ప్ప‌కుండా వాటిని అమ‌లు చేయ‌డానికి, త‌ద్వారా అసోం ప్ర‌జ‌ల దీర్ఘ‌కాలిక ఆకాంక్ష‌ల‌ను నెర‌వేర్చేందుకు ఈ క‌మిటీ దోహ‌ద‌ప‌డ‌గ‌ల‌ద‌ని ప్ర‌భుత్వం భావిస్తోంది. బోడో తెగ ప్ర‌జ‌ల అప‌రిష్కృత స‌మ‌స్య‌ల‌ను తీర్చ‌డానికి తీసుకోవాల్సిన ప‌లు చ‌ర్య‌ల‌కు కూడా మంత్రిమండ‌లి ఆమోదం తెలిపింది. లోగ‌డ 2003లో కుదిరిన బోడో ఒప్పందం ప్ర‌కారం రాజ్యాంగంలోని 6వ షెడ్యూల్‌కు అనుగుణంగా బోడోలాండ్ ప్రాదేశిక మండ‌లి ఏర్పాటైంది. అయిన‌ప్ప‌టికీ త‌మ అప‌రిష్కృత స‌మ‌స్య‌ల‌కు స‌ముచిత ప‌రిష్కారం కోసం బోడోల‌కు చెందిన ప‌లు సంస్థ‌లు విజ్ఞాప‌న‌లు స‌మ‌ర్పిస్తూ వ‌స్తున్నాయి. త‌ద‌నుగుణంగా బోడో ప్ర‌ద‌ర్శ‌న‌శాల‌-భాషా సాంస్కృతిక అధ్య‌య‌న కేంద్రం ఏర్పాటుకు కేంద్ర మంత్రిమండ‌లి ఇవాళ ఆమోదం తెలిపింది. అలాగే కోక్ర‌ఝార్‌లోని ప్ర‌స్తుత ఆకాశ‌వాణి, దూర‌ద‌ర్శ‌న ప్ర‌సార కేంద్రాల ఆధునికీక‌ర‌ణ‌కు, బోడో ప్రాదేశిక ప్రాంతంగుండా ప్ర‌యాణించే ఏదైనా సూప‌ర్ ఫాస్ట్ రైలుకు “అరోని ఎక్స్‌ప్రెస్‌”గా నామ‌క‌ర‌ణం చేయ‌డానికి అంగీకారం తెలిపింది. ఈ మేర‌కు సంబంధిత మంత్రిత్వ శాఖ‌లు అవ‌స‌ర‌మైన చ‌ర్య‌లు తీసుకోనున్నాయి. ఇవేకాకుండా స‌ముచిత భూ విధానం, భూ చ‌ట్టాల‌కు సంబంధించి రాష్ట్ర ప్ర‌భుత్వం కూడా అవ‌స‌ర‌మైన చ‌ర్య‌లు తీసుకోవ‌డంతోపాటు అక్క‌డి తెగ‌ల ఆచార‌-సంప్ర‌దాయాలు, భాష‌లు త‌దిత‌రాల‌పై ప‌రిశోధ‌న‌, ప‌త్రాల రూప‌క‌ల్ప‌న సంస్థ‌ల‌ను కూడా ఏర్పాటు చేస్తుంది.
లఖ్ నవూ లో ‘కృషి కుంభ్ 2018’ ప్రారంభం సందర్భం లో వీడియో కాన్ఫరెన్స్ మాధ్యమం ద్వారా  ప్రధాన మంత్రి ప్రసంగం

నా మంత్రివర్గ సహచరుడు రాధామోహన్ సింహ్ గారు, ప్రజాదరణ పొంది, విజయవంతం గా, ఉత్సాహవంతం గా పాలన సాగిస్తున్న ఉత్తర్ ప్రదేశ్ ముఖ్యమంత్రి యోగి ఆదిత్య నాథ్ గారు, జపాన్ ప్రభుత్వ సహాయ ఉప మంత్రి తకామి నకాడ గారు, ఇజ్రాయల్ రాయబారి మాయా కదోష్ గారు, వ్యవసాయ శాస్త్రవేత్త లు, ఇతర ప్రముఖులు మరియు ఉత్తర్ ప్రదేశ్ నలు మూలల నుండి వచ్చినటువంటి నా ప్రియతమ రైతు సోదరులు మరియు రైతు సోదరీమణులారా.. ప్రయాగరాజ్ వద్ద అర్ధ-కుంభ మేళ జరగడానికి ఇంకా కొన్ని నెలల సమయం ఉంది. అయితే ఉత్తర్ ప్రదేశ్ లో నేటి నుండి మరో కుంభ్ ప్రారంభం అయింది. ఉత్తర్ ప్రదేశ్ లోని వివిధ గ్రామాల నుండి వచ్చిన 50 వేల మంది రైతులు దేశం నలుమూలల నుండి, ప్రపంచం లోని పలు దేశాల నుండి విచ్చేసిన శాస్త్రవేత్త లు, పారిశ్రామిక వేత్త లు ఇప్పుడు లఖ్ నవూ లో జరుగుతున్న కృషి కుంభ్ లో భాగస్వాములయ్యారు. మీ అందరికీ నేను స్వాగతం పలుకుతున్నాను. ఉత్తర్ ప్రదేశ్ నుండి ప్రాతినిధ్యం వహిస్తున్న పార్లమెంటు సభ్యుని గా ఎల్ల వేళ ల మీతో కలసి నడవడం మరియు మీరు సాగించే అబివృద్ధి పయనం లో నా వంతు ప్రయత్నం చేయడం నా బాధ్యత. కొన్ని నెలల కిందట కృషి ఉన్నతి మేళా జరిగినప్పుడు పెద్ద ఎత్తున రైతు మేళా లను నిర్వహించాలంటూ నేను సలహా ను ఇచ్చాను. ఇప్పుడు జరుగుతున్న కృషి కుంభమేళ మేళ దాని విస్తరణే. ఇంత భారీఎత్తు న మేళా ను నిర్వహిస్తున్నందుకు యోగి గారి కి, ఆయన బృందానికి అభినందనలు. ఈ కార్యక్రమం లో భాగస్వామ్యం వహిస్తున్నందుకు జపాన్ ప్రభుత్వానికి, ఇజ్రాయల్ ప్రభుత్వానికి కూడా నేను కృతజ్ఞత వ్యక్తం చేస్తున్నాను. ఇదే సమయం లో మేళా లో పాలుపంచుకొంటున్న హరియాణా కూడా దీని నుండి ప్రయోజనాన్ని పొందనుంది.
భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్‌ చుక్‌ తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ న్యూ ఢిల్లీ లో ఈ రోజు న భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్‌ చుక్‌ తో సమావేశమయ్యారు. సన్నిహితమైనటువంటి మరియు అద్వితీయమైనటువంటి భారతదేశం-భూటాన్ మైత్రి ని మరింత గా బలపరచడం కోసం వివిధ ఉపాయాల పై ఉన్నతాధికారులు ఇరువురు చర్చించారు. భారతదేశాని కి మరియు భూటాన్ కు మధ్య సంబంధాల ను తీర్చిదిద్దడం లో డ్రుక్ గ్యాల్ పో స్ ద్వారా ఒక పరంపర గా లభించిన మార్గదర్శకప్రాయ దృష్టికోణాన్ని శ్రీ నరేంద్ర మోదీ ప్రశంసించారు కూడా ను. ప్రధాన మంత్రి ఒక ట్వీట్ లో – "భూటాన్ రాజు గారి తో సమావేశం స్నేహపూర్ణమైన వాతావరణం లో జరిగింది. భారతదేశాని కి-భూటాన్ కు మధ్య గల సన్నిహితమైన మరియు విశిష్టమైన మైత్రి ని మరింత బలపరచడం కోసం వివిధ ఉపాయాలపై చర్చించడమైంది. మన సంబంధాల కు రూపురేఖల ను తీర్చిదిద్దడం లో డ్రుక్ గ్యాల్ పో స్ ద్వారా ఒక పరంపర గా లభించిన మార్గదర్శకప్రాయ దృష్టికోణానికి గాను నేను ప్రశంస ను వ్యక్తం చేశాను.’’ అని పేర్కొన్నారు.
యువత అభివృద్ధి కోసం గత ఎనిమిది సంవత్సరాలుగా ప్రభుత్వం చేసిన కృషి వివరాలు పంచుకున్న –  ప్రధానమంత్రి

గ‌త ఎనిమిది సంవ‌త్స‌రాలుగా యువత అభివృద్ధి కోసం తమ ప్ర‌భుత్వం చేసిన కృషి వివ‌రాల‌ను ప్ర‌ధాన మంత్రి శ్రీ న‌రేంద్రమోదీ పంచుకున్నారు. ఈ వివరాలను తెలియజేసే కథనాలను ఆయన తమ వెబ్‌-సైట్ నమో యాప్, మై గోవ్ ద్వారా పంచుకున్నారు. ఈ మేరకు ప్రధానమంత్రి సామాజిక మాధ్యమాలలో వరుస ట్వీట్లు చేస్తూ – “భారత యువశక్తి మన గొప్ప బలం. మన యువత వివిధ రంగాల్లో రాణిస్తూ దేశ ప్రగతికి దోహదపడుతున్నారు. యువత అభివృద్ధి కోసం ప్రభుత్వం చేసిన కొన్ని ప్రధాన ప్రయత్నాలను ఈ వరుస కథనాలు టూకీగా వివరిస్తాయి. #8SaalYuvaShaktiKeNaam” "యువత వారి కలలను సాధించడానికి, వారి సామర్థ్యాన్ని నెరవేర్చడానికి, ఎనిమిది సంవత్సరాల మన ప్రభుత్వం వీలు కల్పించింది. ఆ వివరాలు #8SaalYuvaShaktiKeNaam లో ఒక సారి చూడండి.” “దేశ యువశక్తి నవ భారతదేశానికి మూలస్తంభం. దాన్ని పటిష్టం చేసేందుకు కొత్త విద్యా విధానం లేదా ఐ.ఐ.టి. ల ఏర్పాటు; ఐ.ఐ.ఎం. ల విస్తరణ తో పాటు; కొత్త అంకురసంస్థలు, యునికార్న్‌ ల నుండి ఖేలో ఇండియా కేంద్రం వరకు, గత ఎనిమిదేళ్లలో ప్రభుత్వం అన్ని ప్రయత్నాలు చేసింది. వీటన్నింటితో యువతకు అవసరమైన అన్ని చర్యలు తీసుకోవడం జరిగింది." అని పేర్కొన్నారు.